**Club Atlético Rosario Central** on urheiluseura Rosariosta, Argentiinasta. Seuran päälaji on jalkapallo, jossa se pelaa maan pääsarjassa.

Kotiottelunsa Rosario Central pelaa Dr. Lisandro de la Torre -stadionilla, joka tunnetaan nimellä *Gigante de Arroyito*, samannimisessä kaupunginosassa. Seuran historiallinen paikallisvastustaja on toinen rosariolaisjoukkue Newell’s Old Boys.

Historia
--------

Seura perustettiin vuonna 1889 nimellä *Central Argentine Railway Athletic Club*. Rautatieytiö oli tuolloin englantilaisomistuksessa ja seura perustettiinkin alun perin englantilaisten rautatietyöläisten seuraksi. Nykyinen nimi otettiin käyttöön vuonna 1903, kun yhtiö osti Buenos Airesin ja Rosarion rautatieyhtiön. Jalkapallotoiminta alkoi vuonna 1905 paikallisissa sarjoissa. Argentiinan jalkapalloliigaan seura tuli jo ammattilaistoiminnan oltua useitten vuosien ajan käynnissä vuonna 1939, samaan aikaan kuin sen perinteinen paikallisvihollinen Newell’s Old Boys.

Rosario Centralin menestys Argentiinan sarjassa oli alkuun heikohkoa ja vuosina 1942 sekä 1951 se jopa putosi alemmalle sarjatasolle, nousten kuitenkin kummallakin kerralla takaisin vain yhden kauden jälkeen. Vuonna 1971 seura voitti Nacional-sarjan mestaruuden Angel Labrunan valmennuksessa, ja toinen mestaruus tuli Carlos Timoteo Griguolin valmennuksessa vuonna 1973. Vuonna 1974 tähtipelaaja Mario Kempes liittyi joukkueeseen, joka voitti *Campeonato Argentino* -mestaruuden, mitä Argentiinan jalkapalloliitto ei kuitenkaan katso viralliseksi mestaruudeksi. Seuraavan kerran joukkue voitti Nacional-mestaruuden vuonna 1980 Ángel Tulio Zofin valmennuksessa kauniin pelitapansa ansiosta "sinfoniaorkesteriksi" kutsutulla joukkueella.

Sittemmin Rosario Centralilla alkoivat vaikeudet, jotka kulminoituivat putoamiseen vuonna 1985. Seura kuitenkin nousi heti seuraavaksi kaudeksi takaisin pääsarjaan ja voitti mestaruuden kaudella 1986–1987 ensimmäisenä nousijajoukkueena Argentiinan jalkapallohistoriassa.

Vuonna 1995 Rosario Central voitti ainoan kansainvälisen tittelinsä, CONMEBOL Cupin, joka oli nykyisen Copa Sudamericanan edeltäjä. Copa Libertadoresiin seura on osallistunut kaikkiaan kymmenen kertaa, mikä on kolmanneksi eniten argentiinalaisjoukkueista.

Joukkue
-------

*Päivitetty 25. lokakuuta 2017.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Maalivahdit** |
| 01 Argentiina Marcelo Miño |
| 12 Argentiina Emilio Di Fulvio |
| 21 Argentiina Diego Rodríguez |
| 30 Argentiina Jeremías Ledesma |
| **Puolustajat** |
| 02 Argentiina Fernando Tobio |
| 03 Argentiina Elías Gómez |
| 04 Argentiina Paulo Ferrari |
| 06 Argentiina Marcelo Ortíz |
| 18 Argentiina Rnzo Alfani |
| 24 Chile Alfonso Parot |
| 27 Paraguay José Ramón Leguizamón |

 | 

|  |
| --- |
| **Keskikenttäpelaajat** |
| 05 Argentiina Leonardo Gil |
| 07 Argentiina Hernán Da Campo |
| 08 Argentiina Federico Carrizo |
| 10 Argentiina Gustavo Colman |
| 11 Argentiina José Luis Fernández |
| 15 Uruguay Washington Camacho |
| 16 Argentiina Mauricio Martínez |
| 19 Uruguay Santiago Romero |
| 22 Argentiina Diego Becker |
| 23 Argentiina Pablo Becker |
| 25 Argentiina Maximiliano González |
| 35 Argentiina Joaquín Pereyra |
| 36 Argentiina Leonel Rivas |
| **Hyökkääjät** |
| 09 Argentiina Marco Ruben |
| 17 Argentiina Germán Herrera |
| 20 Argentiina Fernando Zampedri |
| 28 Argentiina Augustín Coscia |
| 34 Argentiina Maximiliano Lovera |

 |

Entisiä pelaajia
----------------

|  |  |  |
| --- | --- | --- |
| * Argentiina Roberto Abbondanzieri
* Argentiina Edgardo Andrada
* Argentiina Edgardo Bauza
* Argentiina Roberto Bonano
* Argentiina Juán Castro
* Argentiina José Chamot
* Uruguay Rubén Da Silva
* Argentiina César Delgado
* Argentiina Ángel Di María
* Argentiina Daniel Díaz
* Argentiina Hernán Díaz
* Argentiina Luciano Figueroa
 |  | * Uruguay Jorge José González
* Argentiina Mario Kempes
* Argentiina Daniel Pedro Killer
* Argentiina Oscar Massei
* Uruguay Álvaro Méndez
* Argentiina César Luís Menotti
* Argentiina Omar Palma
* Argentiina Juan Antonio Pizzi
* Argentiina Aldo Pedro Poy
* Argentiina Benjamín Santos
* Argentiina Federico Vairo
 |

Lähteet
-------

1. ↑  Rosarion kokoonpano seuran virallisilla sivuilla

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Club Atlético Rosario Central**.
* Virallinen sivu